KLINIQ ตั้ง “อัษฏาพร วังสิริสมบัติ” นั่ง CFO มีผล 16 ธ.ค.65
KLINIQ ตั้ง "อัษฏาพร วังสิริสมบัติ" ดำรงตำแหน่งประธานเจ้าหน้าที่ด้านบัญชีและการเงิน มีผลตั้งแต่วันที่ 16 ธ.ค.65
KLINIQ ตั้ง "อัษฏาพร วังสิริสมบัติ" ดำรงตำแหน่งประธานเจ้าหน้าที่ด้านบัญชีและการเงิน มีผลตั้งแต่วันที่ 16 ธ.ค.65
16 ธ.ค. 2565

บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ แจ้งตลาดหลักทรัพย์แห่งประเทศไทย (ตลท.) ว่า บริษัทฯ มีการเปลี่ยนแปลงรายชื่อ ผู้รับผิดชอบสูงสุดในสายงานบัญชีและการเงิน (CFO) และผู้ควบคุมดูแลการทำบัญชี
โดยแต่งตั้ง นางสาวอัษฎาพร วังสิริสมบัติ เข้าดำรงตำแหน่งประธานเจ้าหน้าที่ด้านบัญชีและการเงิน และรักษาการตำแหน่งผู้อำนวยการฝ่ายบัญชี โดยมีผลตั้งแต่วันที่ 16 ธันวาคม 2565 และ 22 ธันวาคม 2565 ตามลำดับ แทน นายประทีป วาณิชย์ก่อกุล ที่ลาออกเนื่องจากปัญหาด้านสุขภาพ
พร้อมกันนี้ แต่งตั้ง  นางสาวณัฐกาญจน์ พันธุ์ค้า เป็นเลขานุการบริษัทโดยมีผลตั้งแต่วันที่ 22 ธันวาคม 2565 เป็นต้นไป แทน นายอดิศักดิ์ เอื้อตระกูลพาณิช ที่ลาออกเนื่องจากเหตุผลด้านครอบครัว
นายแพทย์อภิรุจ ทองวัฒน์ ประธานเจ้าหน้าที่บริหาร KLINIQ ผู้นำการแพทย์ด้านความงามและฟื้นฟูสุขภาพ เปิดเผยว่า เพื่อให้การบริหารจัดการของบริษัทเป็นไปอย่างมีประสิทธิภาพ  บริษัทได้แต่งตั้งนางสาวอัษฎาพร วังสิริสมบัติดำรงตำแหน่งประธานเจ้าหน้าที่ด้านบัญชีและการเงิน (Chief Financial Officer : CFO) เนื่องจากมีความเข้าใจและคุ้นเคยในธุรกิจและบริษัทเป็นอย่างดี
สำหรับ นางสาวอัษฎาพร วังสิริสมบัติ สำเร็จการศึกษาระดับปริญญาตรี บัญชีบัณฑิต และ ปริญญาโท บัญชีมหาบัณฑิต จากมหาวิทยาลัยธรรมศาสตร์ มีความเชี่ยวชาญด้านการวางแผนและการวิเคราะห์ทางการเงิน รวมทั้งการบัญชีในบริษัทชั้นนำต่างๆ มากว่า 30 ปี  โดยมีประวัติการทำงานด้านตรวจสอบบัญชีที่ สำนักงานเอินส์ทแอนด์ยัง (บริษัท สำนักงาน อีวาย จำกัด ในปัจจุบัน) รวมทั้งเคยดำรงตำแหน่งประธานเจ้าหน้าที่ด้านบัญชีและการเงินที่ บริษัท เดอะคลีนิกค์ คลินิกเวชกรรม จำกัด (มหาชน) ระหว่างปี 2557 – 2561